कम मांग कहकर थर्मल प्लांट एक साल से बंद, अब बाहर से खरीद रहे बिजली
सरकारी ताप घरों में कोयला भी कुछ दिनों का बचा
पंजाबराज्य बिजली निगम ने एक तरफ सार्वजनिक क्षेत्रों के ज्यादातर बिजली घरों के बिजली यूनिटों को 21 अगस्त 2016 और 25 जनवरी 2016 से अनिश्चित समय के लिए बंद रखा हुआ है। दूसरी तरफ बिजली की माग बढ़ने की बात कहकर प्राइवेट कंपनियों से बिजली की खरीद की जा रही है। वर्तमान में बठिंडा स्थित गुरु नानक देव थर्मल प्लाट की 2 में से एक यूनिट, गुरु हरगोबिंद सिंह थर्मल प्लाट लहरा मुहब्बत के चार रोपड़ के सभी यूनिट नो डिमांड कहकर बंद कर रखे हैं। इसके पीछे सबसे बड़ा कारण प्राइवेट कंपनियों के साथ निगम की तरफ से किया गया समझौता है। अगर निगम राज्य में स्थापित थर्मल प्लाटों से बिजली की खरीद नहीं भी करेगा तो उसे एक मुश्त राशि का भुगतान करना ही पड़ेगा।
पनबिजली निगमों पर निर्भरता
बिजलीनिगम का अपना बिजली उत्पादन पन बिजली निगमों पर निर्भर है। इस समय रणजीत सागर डैम से बिजली निगम का 117 मैगावाट बिजली उत्पादन हो रहा है। मुकेरियां पन बिजली प्रोजेक्ट से 161 मैगावाट, अपरबारी दोआब कैनाल से 61 मैगावाट, आनंदपुर साहिब पन बिजली घर-1 से 37 मैगावाट, आनंदपुर साहिब पन बिजली घर-2 से 11 मैगावाट हिमाचल के शानन पन बिजली घर से 22 मैगावाट बिजली की प्राप्ति हो रही है। पंजाब बिजली निगम राज्य में स्थापित निजी थर्मल प्लांटों से इस समय 2190 मैगावाट बिजली प्राप्त हो रही है, जिसमें नलास पन बिजली घर का 1339 मैगावाट तलवंडी साबो के ताप बिजली घर से 851 मैगावाट बिजली प्राप्त हो रही है।
मार्च में ही खरीदी 35 करोड़ की बिजली
पंजाब बिजली निगम ने मार्च के शुरू में ही 35 करोड़ रुपए से अधिक की बिजली खरीदी है। इसके पीछे कहा जा रहा है कि राज्य में गर्मी बढ़ने से बिजली की मांग भी बढ़ी है। इस समय तापमान अब 30 सेंटीग्रेड के नजदीक जा पहुंचा है। पिछले सप्ताह बिजली की खपत लगभग 4300 मैगावाट के नजदीक थी जो बढ़कर अब 5400 मैगावाट तक पहुंच गई है। इस बिजली की पूर्ति के लिये बिजली निगम अपने बिजली उत्पादन के साथ-साथ बिजली खरीद को भी प्राथमिकता दे रहा है।
बिजली की बढ़ती मांग बठिंडा बिजली घर के पास 3 दिन का कोयला बचा
वर्तमानमें निगम बिजली की बढ़ती मांग के बावजूद सरकारी ताप घरों तो चलाने के लिए तैयार नहीं है। इसके पीछे सबसे बड़ा कारण थर्मल प्लाटों के पास पर्याप्त मात्रा में कोयला नहीं होना बताया जा रहा है। वर्तमान में बठिंडा ताप बिजली घर के पास 3 दिन, रोपड़ के पास 20 तथा लहरा मुहब्बत के ताप बिजली घर के पास 20 दिनों के कोयले के भंडार हैं। बिजली निगम के अधिकारी अपने ताप बिजली घर को बंद रखने का कारण मांग कम होना बता रहे हैं।
गर्मी में बिजली कटों से राहत के लिए होगी खरीद: चेयरमैन
^राज्यमें बिजली की बढ़ती मांग लोगों को 24 घंटे बिजली देने के लिए खरीद हो रही है। जरूरत पड़ने पर सरकारी थर्मल प्लाटों को भी शुरू किया जाएगा। आगे धान की बिजाई जून से शुरु होगी तब किसानों को 8 घंटे की बिजली अनिवार्य देने के लिए बिजली की मांग बढ़ेगी। इसके लिए उन्होंने पहले से ही तैयारी कर ली है। केडीचौधरी, चेयरमैन, बिजली निगम।
बिजली निगम ने इसी दौरान 3 मार्च से 10 मार्च तक विभिन्न जिलों में तकरीबन 42 से ज्यादा बिजली लाइनों की आवश्यक मरम्मत तथा देखरेख के लिए कुछ समय के लिए बिजली बंद रखने के आदेश भी दिए हैं। इस दौरान लोगों को एक से दो दिनों तक 10 घंटे तक बिजली कटों का सामना करना पड़ेगा।
मरम्मत , के लिए बंद रहेगी कई लाइनें
mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva